****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ**

**ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**

**ΠΕΡ. Δ/ΝΣΗ Π.&Δ. ΕΚΠ/ΣΗΣ ΑΤΤΙΚΗΣ**

**Δ/ΝΣΗ ΔΕΥΤ/ΘΜΙΑΣ ΕΚΠ/ΣΗΣ ΑΝ. ΑΤΤΙΚΗΣ**

**2ο ΕΣΠΕΡΙΝΟ ΕΠΑ.Λ. ΑΧΑΡΝΩΝ**

**ΠΤΟΛΕΜΑΪΔΟΣ & ΝΕΖΕΡ**

**Τ.Κ.: 13671**

**ΤΗΛ/ΦΑΞ.: 210-2407569**

**ΤΗΛ/ΦΑΞ.: 210-2463250**

[http://2epal-esp-acharn.att.sch.gr](http://2epal-esp-acharn.att.sch.gr/)

2epal-esp-acharn@sch.gr

**Αχαρνές 12/ 3 / 2024**

**Αρ. Πρωτ.:**  **109**

**Προς**: ΔΔΕ ΑΝΑΤΟΛΙΚΗΣ ΑΤΤΙΚΗΣ

 ΕΚΠΑΙΔΕΥΤΙΚΑ ΘΕΜΑΤΑ

**Κοιν.:**

**ΔΕΛΤΙΟ ΤΥΠΟΥ**

Σας ενημερώνουμε για την μεγάλη επιτυχία του Σχολείου μας που αποτελεί η έγκριση από την Εθνική Υπηρεσία της Eλλάδας (ΙΚΥ) του σχεδίου ΚΑ210, του Προγράμματος Erasmus+ για την «ΕΠΑΓΓΕΛΜΑΤΙΚΗ ΕΚΠΑΙΔΕΥΣΗ ΚΑΙ ΚΑΤΑΡΤΙΣΗ», με τίτλο «Mediterranean Diet for Overall Health», που ανήκει στην κατηγορία Συμπράξεις Μικρής Κλίμακας. Στο έργο, το συντονιστικό ρόλο θα κατέχει το 2ο Εσπερινό ΕΠΑΛ Αχαρνών και θα συμμετέχουν μαθητές και εκπαιδευτικοί από δύο ελληνικά σχολεία (2ο Εσπερινό ΕΠΑΛ Αχαρνών, 1ο ΕΠΑΛ Ναυπάκτου), ένα σχολείο της Σλοβακίας (Gymnázium Cyrila Daxnera) και μία ΜΚΟ από την Τουρκία USGED (International Samsun Youth Entrepreneurship and Education Association). Στόχος είναι ο σχεδιασμός και η από κοινού δοκιμή ενός καινοτόμου ψηφιακού εκπαιδευτικού μαθήματος με ποικίλες πτυχές γύρω από τα τρόφιμα, δομημένο σε τρεις ενότητες STEM:

1. Προσέγγιση του ζητήματος της Κλιματικής Αλλαγής και της περιβαλλοντικής συμπεριφοράς στις σχολικές τάξεις,
2. Συνολική υγεία και διατροφή εναρμονισμένες με τις αρχές της βιωσιμότητας,
3. H Μεσογειακή Διατροφή ως Πρότυπο για την επίτευξη της υγείας του ανθρώπου και του περιβάλλοντος,

ώστε να αναπτυχθεί επιστημονικός προβληματισμός για θέματα τροφίμων, να εφοδιαστούν οι μαθητές με τις κατάλληλες 7C’s και ψηφιακές δεξιότητες για τα ακαδημαϊκά επιτεύγματα και τη μελλοντική απασχολησιμότητά τους. Παράλληλα επιδιώκεται οι μαθητές να εκτιμήσουν το συνδυασμό γενικών γνώσεων και επαγγελματικών δεξιοτήτων και να ενισχύσουν την ευαισθητοποίησή τους σχετικά με την προσέγγιση “One Health”.

Οι δραστηριότητες θα υλοποιηθούν κάνοντας χρήση ομαδοσυνεργατικής μικτής μάθησης, τόσο εικονικά (TwinSpace- πλατφόρμα ESEP/ eTwinning) όσο και δια ζώσης με κινητικότητες στις εταιρικές χώρες. Επίσης, θα υπάρχουν ερευνητικές δραστηριότητες κάνοντας χρήση Επιστημονικής Έρευνας και των προσεγγίσεων IBSE (Inquiry Based Science Education), STEM και CLIL.

Η σύμπραξη θα έχει ως τελικά προϊόντα: α) ένα δημόσιο TwinSpace στην Πλατφόρμα ESEP/ eTwinning, β) το ψηφιακό εκπαιδευτικό μάθημα αποτελούμενο από τρεις STEM ενότητες, γ) μια στατιστική ανάλυση της έρευνας που θα πραγματοποιηθεί σε τρεις χώρες σχετικά με την διατροφική συμπεριφορά των μαθητών και την τήρηση της Μεσογειακής Διατροφής (αρχική, ετήσια, τελική).

 Η διευθύντρια

 Αικατερίνη Σκοτίδα

 ΠΕ 88.01